title: A Bizottság 2008/79/EK irányelve ( 2008. július 28.) a 98/8/EK európai parlamenti és tanácsi irányelv I. mellékletének az IPBC hatóanyagként való felvétele céljából történő módosításáról (EGT-vonatkozású szöveg)

text:
               29.7.2008

               HU

               Az Európai Unió Hivatalos Lapja

               L 200/12

      A BIZOTTSÁG 2008/79/EK IRÁNYELVE

   (2008. július 28.)
   a 98/8/EK európai parlamenti és tanácsi irányelv I. mellékletének az IPBC hatóanyagként való felvétele céljából történő módosításáról
   (EGT-vonatkozású szöveg)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a biocid termékek forgalomba hozataláról szóló, 1998. február 16-i 98/8/EK európai parlamenti és tanácsi irányelvre (1) és különösen annak 16. cikke (2) bekezdésének második albekezdésére,
   mivel:

               (1)

               A biocid termékek forgalomba hozataláról szóló 98/8/EK európai parlamenti és tanácsi irányelv 16. cikkének (2) bekezdésében említett 10 éves munkaprogram második szakaszáról szóló, 2007. december 4-i 1451/2007/EK bizottsági rendelet (2) megállapítja azon hatóanyagok jegyzékét, amelyeket a 98/8/EK irányelv I., I.A., illetőleg I.B. mellékletébe való felvétel lehetősége szempontjából meg kell vizsgálni. E jegyzékben szerepel az IPBC.

               (2)

               Az 1451/2007/EK rendelet értelmében, a 98/8/EK irányelv 11. cikkének (2) bekezdésével összhangban megtörtént az IPBC értékelése a 98/8/EK irányelv V. melléklete szerinti 8. terméktípusban, azaz faanyagvédő szerben történő felhasználása vonatkozásában.

               (3)

               Dániát jelölték referens tagállamnak, amely az 1451/2007/EK rendelet 14. cikke (4) és (6) bekezdésének megfelelően 2006. szeptember 29-én benyújtotta a Bizottságnak az illetékes hatóság jelentését és egy kapcsolódó ajánlást.

               (4)

               Az illetékes hatóság jelentését a tagállamok és a Bizottság felülvizsgálták. Az 1451/2007/EK rendelet 15. cikkének (4) bekezdésével összhangban a vizsgálat eredményeit a Biocid Termékek Állandó Bizottsága 2008. február 22-én értékelő jelentésben foglalta össze.

               (5)

               A vizsgálatokból úgy tűnik, hogy a faanyagvédő szerként felhasznált, IPBC-t tartalmazó biocid termékek várhatóan megfelelnek a 98/8/EK irányelv 5. cikkében meghatározott követelményeknek. Ennek megfelelően indokolt az IPBC felvétele az I. mellékletbe, biztosítva ezzel, hogy a faanyagvédő szerként felhasznált, IPBC-t tartalmazó biocid termékekre vonatkozó engedélyek valamennyi tagállamban a 98/8/EK irányelv 16. cikkének (3) bekezdése alapján kiadhatók, módosíthatók és visszavonhatók legyenek.

               (6)

               Az értékelő jelentés megállapításainak fényében helyénvaló előírni azt, hogy az IPBC-t tartalmazó és faanyagvédő szerként használt termékek engedélyeztetési eljárása során kockázatcsökkentő intézkedéseket foganatosítsanak, hogy így biztosítani lehessen a kockázatok elfogadható szintre való csökkentését a 98/8/EK irányelv 5. cikkével és VI. mellékletével összhangban. Különösen a talajnak és a víznek a termékek használata utáni védelmére kell megfelelő intézkedéseket hozni, mert az értékelés során ezen elemekkel kapcsolatban állapítottak meg elfogadhatatlan kockázatot; ezenkívül az ipari és/vagy szakmai felhasználásra szánt termékeket megfelelő védőeszközökkel kell használni, ha az ipari és/vagy szakmai felhasználókat fenyegető kockázatok más módon nem csökkenthetők elfogadható szintre.

               (7)

               Fontos, hogy ezen irányelv előírásai valamennyi tagállamban egyidejűleg kerüljenek alkalmazásra, mert így biztosítható a forgalomban lévő, IPBC-t tartalmazó biocid termékekkel kapcsolatos egyenlő bánásmód, és általában véve így segíthető elő a biocid termékek piacának megfelelő működése.

               (8)

               Egy adott hatóanyagnak az I. mellékletbe való felvételét megelőzően indokolt ésszerű időt hagyni arra, hogy a tagállamok és az érdekeltek felkészülhessenek a felvételből fakadó új követelmények teljesítésére; ezzel egyúttal az is biztosítható, hogy a dokumentációt benyújtó kérelmezők teljes mértékben élvezhessék a tízéves adatvédelmi időszakot, amely a 98/8/EK irányelv 12. cikke (1) bekezdése c) pontjának ii. alpontja alapján a felvétel napjával veszi kezdetét.

               (9)

               A felvételt követően indokolt ésszerű időt hagyni arra, hogy a tagállamok végrehajtsák a 98/8/EK irányelv 16. cikkének (3) bekezdésében foglalt rendelkezéseket, és különösen oly módon adhassák meg, módosíthassák és vonhassák vissza a 8. terméktípusba tartozó, IPBC-t tartalmazó biocid termékekre vonatkozó engedélyeket, hogy azok teljesítsék a 98/8/EK irányelv előírásait.

               (10)

               A 98/8/EK irányelvet ezért ennek megfelelően módosítani kell.

               (11)

               Az ebben az irányelvben előírt intézkedések összhangban vannak a Biocid Termékek Állandó Bizottságának véleményével,

         ELFOGADTA EZT AZ IRÁNYELVET:
   1. cikk
   A 98/8/EK irányelv I. melléklete ezen irányelv mellékletének megfelelően módosul.
   2. cikk
   Átültetés a nemzeti jogba
   (1)   A tagállamok legkésőbb 2009. június 30-ig elfogadják és kihirdetik azokat a törvényi, rendeleti és közigazgatási rendelkezéseket, amelyek szükségesek az irányelvnek való megfeleléshez. E rendelkezések szövegét, valamint az e rendelkezések és az irányelv közötti megfelelést bemutató táblázatot haladéktalanul megküldik a Bizottságnak.
   A tagállamok ezeket a rendelkezéseket 2010. július 1-jétől alkalmazzák.
   A tagállamok által elfogadott rendelkezéseknek hivatkozniuk kell erre az irányelvre, vagy hivatalos kihirdetésük alkalmával ilyen hivatkozással együtt kell megjelenniük. A hivatkozás módját a tagállamok határozzák meg.
   (2)   A tagállamok megküldik a Bizottságnak nemzeti joguk azon főbb rendelkezéseinek szövegét, amelyeket az irányelv tárgykörében fogadnak el.
   3. cikk
   Ez az irányelv az Európai Unió Hivatalos Lapjában való kihirdetését követő huszadik napon lép hatályba.
   4. cikk
   Ennek az irányelvnek a tagállamok a címzettjei.

      Kelt Brüsszelben, 2008. július 28-án.

            a Bizottság részéről

         Stavros DIMAS

            a Bizottság tagja

      (1)  HL L 123., 1998.4.24., 1. o. A legutóbb a 2008/31/EK irányelvvel (HL L 81., 2008.3.20., 57. o.) módosított irányelv.

      (2)  HL L 325., 2007.12.11., 3. o.

      MELLÉKLET
      A 98/8/EK irányelv I. melléklete a következő „11. sz.” bejegyzéssel egészül ki:

                     Sz.

                     Közhasználatú név

                     IUPAC-név
                     Azonosító számok

                     A hatóanyag minimális tisztasága a forgalomba hozott biocid termékben

                     A felvétel napja

                     A 16. cikk (3) bekezdésének való megfelelés határideje
                     (nem vonatkozik a több hatóanyagot is tartalmazó termékekre, amelyek esetében a 16. cikk (3) bekezdésének való megfelelés határideje az egyes hatóanyagokra vonatkozó rendelkezésekben meghatározott határidők közül a legkésőbbi)

                     A felvétel lejárta

                     Terméktípus

                     Különös rendelkezések (1)

                     „11

                     IPBC

                     3-jód-2-propinil-butilkarbamát
                     EK-szám: 259-627-5
                     CAS-szám: 55406-53-6

                     980 g/kg

                     2010. július 1.

                     2012. június 30.

                     2020. június 30.

                     8

                     A tagállamok kötelesek gondoskodni arról, hogy az engedélyeket a következő feltételekkel adják ki:

                                 A kockázatértékelés során tett megállapítások fényében az ipari és/vagy szakmai felhasználásra engedélyezett termékeket megfelelő egyéni védőeszközökkel kell használni, kivéve, ha a termék engedélyezése iránti kérelem bizonyítja, hogy az ipari és/vagy szakmai felhasználókat fenyegető kockázatok más módon is elfogadható szintre csökkenthetőek.

                                 A talaj és a víz vonatkozásában megállapított kockázatok fényében megfelelő kockázatcsökkentő intézkedéseket kell hozni e környezeti elemek védelmére. Nevezetesen az ipari felhasználásra engedélyezett termékek címkéi és/vagy biztonsági adatlapjai tüntessék fel azt, hogy a kezelt faárut a kezelést követően fedett helyen vagy kemény, nem áteresztő tartón kell tárolni, hogy így közvetlenül a talajba vagy vízbe ne kerülhessen belőle anyag, és a kiváló anyagrészeket újrahasználat és ártalmatlanítás céljából össze kell gyűjteni.”

         (1)  A VI. mellékletben előírt közös elvek alkalmazásához az értékelő jelentések tartalma és következtetései a Bizottság internetes oldalán olvashatók: http://ec.europa.eu/comm/environment/biocides/index.htm


title: A Tanács irányelve (1986. július 24.) a férfiak és a nők közti egyenlő bánásmód elvének a foglalkoztatásiszociális biztonsági rendszerekben történő megvalósításáról

text:
Fontos jogi nyilatkozat

|

31986L0378

Hivatalos Lap L 225 , 12/08/1986 o. 0040 - 0042 finn különkiadás fejezet 5 kötet 4 o. 0083  svéd különkiadás fejezet 5 kötet 4 o. 0083

		A Tanács irányelve(1986. július 24.)a férfiak és a nők közti egyenlő bánásmód elvének a foglalkoztatásiszociális biztonsági rendszerekben történő megvalósításáról(86/378/EGK)AZ EURÓPAI KÖZÖSSÉGEK TANÁCSA,tekintettel az Európai Gazdasági Közösséget létrehozó szerződésre és különösen annak 100. és 235. cikkére,tekintettel a Bizottság javaslatára [1],tekintettel az Európai Parlament véleményére [2],tekintettel a Gazdasági és Szociális Bizottság véleményére [3],mivel a Szerződés rendelkezik arról, hogy minden tagállam biztosítsa annak az elvnek az alkalmazását, amely szerint a férfiaknak és anőknek egyenlő munkáért egyenlő díjazásban kell részesülniük; mivel a "díjazást" úgy kell értelmezni, hogy az a rendes alap- vagyminimálbér, illetve illetmény és minden egyéb olyan ellátás, amelyet amunkavállaló a munkáltatójától közvetlenül vagy közvetve, készpénzben vagytermészetben a munkaviszonyára tekintettel kap;mivel az egyenlő díjazás elve közvetlenül azokra az esetekre vonatkozik, amikor a hátrányos megkülönböztetés csak az egyenlő bánásmód és az egyenlő díjazás szempontjai alapján állapítható meg, azonban vannak olyan esetek is, amikor ezen elv végrehajtása szükségessé teszi az elv hatályát pontosabban kifejező további intézkedések meghozatalát;mivel a férfiak és a nők közötti egyenlő bánásmód elvének a munkavállalás, a szakképzés, az előmenetel és a munkakörülmények terén történő végrehajtásáról szóló 1976. február 9-i 76/207/EGK tanácsi irányelv 1. cikkének (2) bekezdése [4] elrendeli, hogy az egyenlő bánásmód elvének a szociális biztonság terén történő fokozatos megvalósítása céljából a Tanács a Bizottság javaslata alapján eljárva ezen elv tartalmát, hatályát és alkalmazási módjait meghatározó rendelkezéseket fogadjon el; mivel e célból a Tanács 1978. december19-én elfogadta a férfiak és a nők közötti egyenlő bánásmód elvének a szociális biztonság terén történő fokozatos végrehajtásáról szóló 79/7/EGK irányelvet [5];mivel a 79/7/EGK irányelv 3. cikkének (3) bekezdése elrendeli, hogy az egyenlő bánásmód elvének a foglalkoztatási rendszerekben történő megvalósítása céljából a Tanács a Bizottság javaslata alapján eljárva rendelkezéseket fogadjon el, meghatározva ennek az elvnek a tartalmát, hatályátés alkalmazási módjait;mivel az egyenlő bánásmód elvét az olyan foglalkoztatási szociális biztonsági rendszerekben kell megvalósítani, amelyek a 79/7/EGK irányelv 3. cikkének (1) bekezdésében említett kockázatok ellen biztosítanak védelmet, és az olyanokban is, amelyek bármilyen más, a Szerződés értelmében vett pénzbeli vagy természetbeni ellenszolgáltatást biztosítanak a munkavállalóknak;mivel az egyenlő bánásmód elvének megvalósítása nem sérti a nők anyasági védelméhez kapcsolódó rendelkezéseket,ELFOGADTA EZT AZ IRÁNYELVET:1. cikkEzen irányelv célja, hogy a foglalkoztatási szociális biztonsági rendszerekben megvalósítsa a férfiak és a nők közötti egyenlő bánásmód elvét – a továbbiakban "egyenlő bánásmód elve".2. cikk(1) A "foglalkoztatási szociális biztonsági rendszerek" olyan, a 79/7/EGK irányelv hatálya alá nem tartozó rendszereket jelentenek, amelyek célja, hogy valamely vállalkozásban vagy vállalkozások csoportjában, gazdasági ágazatban, foglalkoztatási ágazatban vagy ilyen ágazatok csoportjában akár alkalmazottként, akár önálló vállalkozóként tevékenykedő munkavállalóknak olyan ellátásokat biztosítsanak, amelyek a törvény által szabályozott kötelező érvényű szociális biztonsági rendszerek által biztosított ellátásokat kívánják kiegészíteni vagy helyettesíteni, akár kötelező, akár választható az ilyen rendszerekben való tagság.(2) Ezen irányelv hatálya nem terjed ki:a) az egyéni szerződésekre;b) a kizárólag egy taggal rendelkező rendszerekre;c) bérből vagy fizetésből élő munkavállalók esetében azokra a biztosítási szerződésekre, amelyeknél a munkáltató nem szerződő fél;d) a foglalkoztatási rendszerek tagjainak felkínált választási lehetőségekre, amelyek:- kiegészítő ellátásokat, vagy- a rendes ellátások kezdő időpontjának a megválasztását vagy különféle ellátások közötti választást biztosítanak.3. cikkEzen irányelv hatálya alá tartoznak a foglalkoztatottak, beleértve az önálló vállalkozókat, továbbá azokat a személyeket, akiknek a tevékenységét betegség, anyaság, baleset vagy kényszerű munkanélküliség szakította meg, valamint a munkát keresőket, továbbá a nyugdíjasok és a rokkant munkavállalók.4. cikkEzen irányelvet kell alkalmazni:a) azokra a foglalkoztatási rendszerekre, amelyek a következő kockázatok ellen nyújtanak védelmet:- betegség,- rokkantság,- idős kor, beleértve a korkedvezményes nyugdíjat,- munkahelyi balesetek és foglalkozási megbetegedések,- munkanélküliség;b) azok a foglalkoztatási rendszerek, amelyek egyéb pénzbeli vagy természetbeni szociális ellátásokat, különösen a túlélő hozzátartozói ellátásokat és a családi támogatásokat biztosítják, ha az ilyen ellátásokat az alkalmazottnak fizetik ki, mert azok a munkáltató által a munkavállalónak a munkaviszonyára tekintettel fizetett díjazás részét képezik.5. cikk(1) A következő rendelkezések alkalmazásában az egyenlő bánásmód elve azt jelenti, hogy semmilyen nemi megkülönböztetés nem áll fenn, sem közvetlenül, sem közvetetten, különös tekintettel a családi állapotra és a családi jogállásra történő hivatkozással, különösen a következők tekintetében:- a rendszerek alkalmazási területe és a belépés feltételei,- a járulékfizetési kötelezettség és a járulékok kiszámítása,- az ellátások kiszámítása, beleértve a házastárs és azeltartottak kiegészítő ellátásait, illetve az ellátásokra való jogosultság tartamára és fenntartására irányuló feltételek.(2) Az egyenlő bánásmód elve nem sérti a nők anyasági védelmére vonatkozó rendelkezéseket.6. cikk(1) Az egyenlő bánásmód elvével ellentétes rendelkezések közé azok tartoznak, amelyek különösen a családi állapotra és a családi jogállásra történő hivatkozással akár közvetlenül, akár közvetetten a nemre tekintettel:a) meghatározzák azon személyek körét, akik valamely foglalkoztatási rendszerben részt vehetnek;b) rögzítik a foglalkoztatási rendszerben való részvétel kötelező vagy önkéntes jellegét;c) eltérően szabályozzák a rendszerbe történő belépés korhatárát vagy a munkaviszony, illetve a rendszerbeni tagság minimális időtartamát, melyek az ellátásokra jogosítanak;d) eltérően szabályozzák – a h) és az i) pontban említettek kivételével – a járulékok visszatérítését abban az esetben, amikor a munkavállaló anélkül lép ki a rendszerből, hogy teljesítette volna azokat afeltételeket, amelyek számára később hosszú távú ellátásokat biztosítanak;e) különböző feltételeket szabnak meg az ellátások teljesítésére, vagy az ilyen ellátásokat valamelyik nemhez tartozó munkavállalókra korlátozzák;f) eltérő nyugdíjkorhatárokat állapítanak meg;g) felfüggesztik a jogosultságok fenntartását vagy teljesítését a szülési szabadság vagy egyéb, jogszabályban vagy megállapodásban biztosított, a munkáltató által fizetett, családi okokból igénybevett szabadság idejére;h) eltérő mértékű ellátásokat állapítanak meg, kivéve ha ezt biztosításmatematikai számítások szükségessé teszik, amelyek nemtől függően eltérnek a járulékfizetés alapján számított ellátások esetén;i) eltérő mértékű munkavállalói hozzájárulást állapítanak meg;eltérő mértékű munkáltatói hozzájárulást állapítanak meg a járulékfizetés alapján számított ellátások esetén, kivéve ha az ilyen ellátások összegét kívánják kiegyenlíteni;j) eltérő szabályokat állapítanak meg, vagy csak az egyik nemhez tartozó munkavállalókra nézve állapítanak meg szabályokat – a h) és az i) pontban említettek kivételével – a későbbi ellátásokra való jogosultság biztosítása vagy fenntartása tekintetében, amikor a munkavállaló kilép a rendszerből.(2) Ha az ezen irányelv hatálya alá tartozó ellátások megadásáról a rendszert irányító testületek saját jogkörükben döntenek, akkor a testületeknek figyelembe kell venniük az egyenlő bánásmód elvét.7. cikkA tagállamok megteszik a szükséges intézkedéseket annak biztosítására, hogy:a) az egyenlő bánásmód elvével ellentétes minden olyan rendelkezést, amelyet jogszabályban előírt kollektív szerződések, üzemi megállapodások vagy a foglalkoztatási rendszerre vonatkozó, egyéb rendelkezések tartalmaznak, semmissé nyilvánítsanak vagy nyilváníthassanak, illetve módosíthassanak;b) az ilyen rendelkezéseket tartalmazó foglalkoztatási rendszereket közigazgatási határozatokkal nem lehet jóváhagyni vagy általánosan kötelező érvényűnek nyilvánítani.8. cikk(1) A tagállamok megteszik azokat a szükséges intézkedéseket, amelyek biztosítják a foglalkoztatási rendszerek egyenlő bánásmód elvével ellentétes rendelkezéseinek 1993. január 1-jéig történő felülvizsgálatát.(2) Ez az irányelv nem korlátozza azt, hogy valamely foglalkoztatási rendszerben a rendszer felülvizsgálatát megelőző tagsági időszakra vonatkozó jogok és kötelezettségek továbbra is a rendszer azonbiztosítási időszakában érvényben lévő rendelkezéseinek hatálya alá tartozzanak.9. cikkA tagállamok a következők tekintetében elhalaszthatják az egyenlő bánásmód elvének kötelező alkalmazását:a) az öregségi és az egyéb nyugdíjjogosultság szempontjából a nyugdíjkorhatár, illetve a nyugdíjkorhatárnak az egyéb ellátásokra vonatkozó esetleges következményeinek a meghatározása:- addig az időpontig, amíg az egyenlőséget jogilag szabályozott rendszerekben nem valósítják meg,- vagy legkésőbb addig, amíg az ilyen egyenlőséget valamely irányelv nem szabályozza.b) a túlélő hozzátartozói nyugellátások szempontjából mindaddig, amíg e tekintetben valamely irányelv nem szabályozza az egyenlő bánásmód elvének a jogszabályban meghatározott szociális biztonsági rendszerekben történő alkalmazását;c) a 6. cikk (1) bekezdés i) pontja első albekezdésének alkalmazása esetén a különféle biztosításmatematikai számítások figyelembevétele, legkésőbb az ezen irányelvről szóló értesítéstől számított tizenhárom évig.10. cikkA tagállamok nemzeti jogrendszerükben meghozzák a szükséges rendelkezéseket annak érdekében, hogy minden olyan személy, aki az egyenlő bánásmód elve alkalmazásának elmulasztása miatt sérelmet szenved, igényét bírói úton érvényesíthesse, miután az egyéb jogorvoslati lehetőségeket az illetékes hatóságoknál már kimerítette.11. cikkA tagállamok meghozzák azokat az intézkedéseket, amelyek szükségesek azoknak a munkavállalóknak az elbocsátása ellen, akik az egyenlő bánásmód elvének betartása érdekében a vállalkozáson belül panaszt tettek vagy más jogi eljárást kezdeményeztek.12. cikk(1) A tagállamok hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy az ezen irányelv alkalmazásáról szóló értesítéstől számított három éven belül megfeleljenek [6]. Erről haladéktalanul tájékoztatják a Bizottságot.(2) A tagállamok az ezen irányelvről szóló értesítéstől számított öt éven belül minden szükséges információt a Bizottság rendelkezésére bocsátanak, hogy a Bizottság az ezen irányelv alkalmazásáról szóló jelentését a Tanács elé történő terjesztés céljából elkészíthesse.13. cikkEnnek az irányelvnek a tagállamok a címzettjei.Kelt Brüsszelben, 1986. július 24-én.a Tanács részérőlaz elnökA. Clark[1] HL C 134., 1983.5.21., 7. o.[2] HL C 117., 1984.4.30., 169. o.[3] HL C 35., 1984.2.9., 7. o.[4] HL L 39., 1976.2.14., 40. o.[5] HL L 6., 1979.1.10., 24. o.[6] A tagállamok ezen irányelvről 1986. július 30-án kaptak értesítést.--------------------------------------------------


title: A Tanács 1999/90/EK irányelve (1999. november 15.) a baromfi és a keltetőtojás Közösségen belüli kereskedelmére és harmadik országokból történő behozatalára irányadó állat-egészségügyi feltételekről szóló, 90/539/EGK irányelv módosításáról

text:
Fontos jogi nyilatkozat

|

31999L0090

Hivatalos Lap L 300 , 23/11/1999 o. 0019 - 0021

		A Tanács 1999/90/EK irányelve(1999. november 15.)a baromfi és a keltetőtojás Közösségen belüli kereskedelmére és harmadik országokból történő behozatalára irányadó állat-egészségügyi feltételekről szóló, 90/539/EGK irányelv módosításárólAZ EURÓPAI UNIÓ TANÁCSA,tekintettel az Európai Közösséget létrehozó szerződésre és különösen annak 37. cikkére,tekintettel a Bizottság javaslatára [1],tekintettel az Európai Parlament véleményére [2],tekintettel a Gazdasági és Szociális Bizottság véleményére [3],mivel:(1) A baromfi és a keltetőtojás Közösségen belüli kereskedelmére és harmadik országokból történő behozatalára irányadó állat-egészségügyi feltételekről szóló, 1990. október 15-i 90/539/EGK tanácsi irányelv [4] 12. cikkének (1) bekezdése megállapítja azon szabályokat, amelyek azon tagállamokba vagy tagállamok azon régióiba szánt baromfira és keltetőtojásra vonatkoznak, amelyek minősítését az említett irányelv 12. cikkének (2) bekezdésével összhangban ismerték el.(2) A Newcastle-betegség ellen a rutin vakcinázási programok során alkalmazandó oltóanyagokra vonatkozó szempontok megállapításáról szóló, 1993. február 8-i 93/152/EGK bizottsági határozatot [5] 1995. január 1-jétől kell alkalmazni.(3) Ennek következtében a 90/539/EGK tanácsi irányelvet, különösen annak 12. cikkét módosítani kell.(4) Az irányelv 11. cikke – gyakorlati okok miatt – különleges rendelkezéseket állapít meg rendkívül kis baromfiszállítmányok Közösségen belüli kereskedelmére vonatkozóan; mivel azonban a laposmellű futómadarak kereskedelmének az irányelv általános rendelkezéseinek hatálya alá kell tartoznia.(5) A baromfi és keltetőtojás behozatalára tekintettel módosítani kell a harmadik országok vonatkozásában alkalmazandó kereskedelmi szabályokat annak érdekében, hogy olyan kiegészítő szabályokat lehessen bevezetni, amelyek legalább a 90/539/EGK irányelv II. fejezetében megállapítottakkal egyenértékű állat-egészségügyi biztosítékokat nyújtanak, és emellett a karantén-intézkedések megállapítására vonatkozó rendelkezéseket tartalmaznak.(6) A 90/539/EGK irányelvet a Bizottságra ruházott végrehajtási hatáskörök gyakorlására vonatkozó eljárások megállapításáról szóló, 1999. június 28-i 1999/468/EK tanácsi határozat [6] szerinti kiigazítását el kell végezni,ELFOGADTA EZT AZ IRÁNYELVET:1. cikkA 90/539/EGK irányelv a következőképpen módosul:1. A 11. cikk a következő bekezdéssel egészül ki:"(3) Az (1) és (2) bekezdés rendelkezéseit nem kell alkalmazni a laposmellű futómadarakat vagy a laposmellű futómadarak keltetőtojásait tartalmazó szállítmányokra.";2. A 12. cikk (1) bekezdésének helyébe a következő szöveg lép:"(1) Azon baromfi- és keltetőtojás-szállítmányok esetében, amelyeket az 1. cikk szerint, a Newcastle-betegség ellen vakcinázó tagállamból vagy a tagállamok egyes régióiból e cikk (2) bekezdésével összhangban megállapított minősítésű tagállamba vagy tagállam valamely régiójába szántak, a következő szabályokat kell alkalmazni:a) a keltetőtojásnak olyan állományból kell származnia, amely:- nem vakcinázott, vagy- inaktív oltóanyaggal vakcinázott, vagy- élő oltóanyaggal vakcinázott, feltéve, hogy a vakcinázás legalább 30 nappal a keltetőtojás begyűjtése előtt történt;b) a naposcsibéket – beleértve a vadállományok feltöltésére szánt csibéket – nem lehet Newcastle-betegség ellen vakcinázni, és azoknak:- az a) pontban meghatározott feltételeket kielégítő keltetőtojásokból kell származniuk,- olyan baromfikeltető állomásról kell származniuk, amelyben az alkalmazott módszerek lehetővé teszik, hogy az ilyen tojásokat az a) pontban meghatározott feltételeknek meg nem felelő tojásoktól teljesen eltérő időben és helyen keltessék;c) a tenyész- és haszonbaromfit:- tilos Newcastle-betegség ellen vakcinázni, és- a szállítás előtt 14 napig hatósági állatorvosi felügyelet alatt álló telepen vagy karanténállomáson elkülönítve kell tartani. Ezzel összefüggésben a származási telepen vagy – adott esetben – karanténállomáson a szállítást megelőző 21 napban Newcastle-betegség ellen vakcinázott baromfit nem tarthattak és a szállítmányhoz nem tartozó baromfi sem kerülhetett be ez idő alatt a telepre vagy a karanténállomásra; továbbá semmilyen vakcinázást sem végezhettek a karanténállomásokon, és- a szállítást megelőző 14 napban – a Newcastle-betegség antitestjeinek kimutatása érdekében – a 32. cikkben meghatározott eljárás alapján elfogadott részletes szabályoknak megfelelően reprezentatív szerológiai tesztnek vetették alá;d) a vágóbaromfinak olyan állományból kell származnia, amely:- amennyiben a Newcastle-betegség ellen nem vakcinázták, megfelel a c) pont harmadik francia bekezdésében meghatározott követelményeknek,- amennyiben vakcinázták, a szállítást megelőző 14 napban – reprezentatív mintavétel során – a 32. cikkben meghatározott eljárással összhangban elfogadott részletes szabályoknak megfelelően a Newcastle-betegség vírusának kimutatását célzó vizsgálaton esett át.";3. A 12. cikk (4) bekezdését el kell hagyni.4. A 26. cikk (2) bekezdése helyébe a következő rendelkezés lép:"(2) A Bizottság a 32. cikkben megállapított eljárással összhangban meghatározhatja, hogy a behozott baromfit, keltetőtojást vagy a behozott tojásból keltetett baromfit legfeljebb két hónapig karantén alatt vagy elkülönítve kell tartani.";5. A szöveg a következő cikkel egészül ki:"27a. cikkA 20., 22., 23. és 24. cikk sérelme nélkül a Bizottság a 32. cikkben megállapított eljárással összhangban esetenként dönthet a harmadik országokból származó baromfi és keltetőtojás behozatalának engedélyezéséről akkor is, ha az érintett behozatal nem felel meg 20., 22., 23. és 24. cikk előírásainak. Az ilyen behozatalra vonatkozó végrehajtási szabályokat – ugyanezen eljárás szerint – ezzel egyidejűleg kell kidolgozni. E szabályoknak legalább az ezen irányelv II. fejezete által nyújtott állat-egészségügyi biztosítékokkal egyenértékű állat-egészségügyi biztosítékokat kell nyújtaniuk, ideértve a kötelező karantént és a madárinfluenza, a Newcastle-betegség és minden más érintett betegség vizsgálatát.";6. A 32. cikk helyébe a következő rendelkezés lép:"32. cikk(1) A Bizottságot a 68/361/EGK határozattal [7] létrehozott Állat-egészségügyi Állandó Bizottság segíti, amely a tagállamok képviselőiből áll, és amelynek elnöke a Bizottság képviselője.(2) A Bizottság képviselője tervezetet nyújt be a bizottság számára a meghozandó intézkedésekről. A bizottság, az elnöke által az ügy sürgősségére tekintettel megállapított határidőn belül, véleményt nyilvánít a tervezetről. A véleményt a Szerződés 205. cikkének (2) bekezdésében a Tanácsnak a Bizottság javaslata alapján elfogadandó határozataira előírt többséggel kell meghozni. A bizottságban a tagállamok képviselőinek szavazatait az említett cikkben meghatározott módon kell súlyozni. Az elnök nem szavazhat.(3) A Bizottság a tervezett intézkedéseket elfogadja, ha azok összhangban vannak a bizottság véleményével.(4) Ha a tervezett intézkedések nincsenek összhangban a bizottság véleményével, vagy a bizottság nem nyilvánított véleményt, a Bizottság a meghozandó intézkedésekről haladéktalanul javaslatot terjeszt a Tanács elé.(5) A Tanács minősített többséggel dönt a javaslatról annak beterjesztésétől számított három hónapon belül.Amennyiben a Tanács ezen időszakon belül minősített többséggel ellenezte a javaslatot, a Bizottság ismét megvizsgálja azt. A Bizottság módosított javaslatot terjeszthet a Tanács elé, újból benyújthatja ugyanazon javaslatot, illetve a Szerződés alapján jogalkotási javaslatot terjeszthet elő.Amennyiben a Tanács e határidő lejártáig nem fogadta el a javasolt végrehajtási intézkedéseket, és nem is ellenezte a javasolt végrehajtási intézkedéseket, a Bizottság elfogadja azokat.";7. A 33. cikk helyébe a következő rendelkezés lép:"33. cikk(1) A Bizottságot a 68/361/EGK határozattal létrehozott Állat-egészségügyi Állandó Bizottság segíti, amely a tagállamok képviselőiből áll, és amelyben a Bizottság képviselői elnökölnek.(2) A Bizottság képviselője tervezetet nyújt be a bizottság számára a meghozandó intézkedésekről. A bizottság, az elnöke által az ügy sürgősségére tekintettel megállapított határidőn belül, véleményt nyilvánít a tervezetről. A véleményt a Szerződés 205. cikkének (2) bekezdésében a Tanácsnak a Bizottság javaslata alapján elfogadandó határozataira előírt többséggel kell meghozni. A bizottságban a tagállamok képviselőinek szavazatait az említett cikkben meghatározott módon kell súlyozni. Az elnök nem szavazhat.(3) A Bizottság a tervezett intézkedéseket elfogadja, ha azok összhangban vannak a bizottság véleményével.(4) Ha a tervezett intézkedések nincsenek összhangban a bizottság véleményével, vagy a bizottság nem nyilvánított véleményt, a Bizottság a meghozandó intézkedésekről haladéktalanul javaslatot terjeszt a Tanács elé.(5) A Tanács minősített többséggel dönt a javaslatról annak beterjesztésétől számított 15 napon belül.Amennyiben a Tanács ezen időszakon belül minősített többséggel ellenezte a javaslatot, a Bizottság ismét megvizsgálja azt. A Bizottság módosított javaslatot terjeszthet a Tanács elé, újból benyújthatja ugyanazon javaslatot, illetve a Szerződés alapján jogalkotási javaslatot terjeszthet elő.Amennyiben a Tanács e határidő lejártáig nem fogadta el a javasolt végrehajtási intézkedéseket, és nem is ellenezte a javasolt végrehajtási intézkedéseket, a Bizottság elfogadja azokat."2. cikk(1) A tagállamok hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek 2000. július 1-je előtt megfeleljenek. Erről haladéktalanul tájékoztatják a Bizottságot.Amikor a tagállamok elfogadják ezeket az intézkedéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.(2) A tagállamok közlik a Bizottsággal nemzeti joguknak azokat a rendelkezéseit, amelyeket az ezen irányelv által szabályozott területen fogadnak el.3. cikkEz az irányelv az Európai Közösségek Hivatalos Lapjában való kihirdetésének napján lép hatályba.4. cikkEnnek az irányelvnek a tagállamok a címzettjei.Kelt Brüsszelben, 1999. november 15-én.a Tanács részérőlaz elnökK. Hemilä[1] HL C 15., 1996.1.20., 13. o.[2] HL C 261., 1996.9.9., 187. o.[3] HL C 153., 1996.5.28., 46. o.[4] HL L 303., 1990.10.31., 6. o. Legutóbb az 1994. évi csatlakozási okmánnyal módosított irányelv.[5] HL L 59., 1993.3.12., 35. o.[6] HL L 184., 1999.7.17., 23. o.[7] HL L 255., 1968.10.18., 23. o.--------------------------------------------------


title: Az Európai Parlament és a Tanács 2008/99/EK irányelve ( 2008. november 19.) a környezet büntetőjog általi védelméről (EGT-vonatkozású szöveg)

text:
               6.12.2008

               HU

               Az Európai Unió Hivatalos Lapja

               L 328/28

      AZ EURÓPAI PARLAMENT ÉS A TANÁCS 2008/99/EK IRÁNYELVE

   (2008. november 19.)
   a környezet büntetőjog általi védelméről
   (EGT-vonatkozású szöveg)
   AZ EURÓPAI PARLAMENT ÉS AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre és különösen annak 175. cikke (1) bekezdésére,
   tekintettel a Bizottság javaslatára,
   tekintettel az Európai Gazdasági és Szociális Bizottság véleményére (1),
   a Régiók Bizottságával folytatott konzultációt követően,
   a Szerződés 251. cikkében megállapított eljárással összhangban (2),
   mivel:

               (1)

               A Szerződés 174. cikkének (2) bekezdésével összhangban a közösségi környezetvédelmi politikának a magas szintű védelmet kell megcéloznia.

               (2)

               A Közösséget aggasztja a környezettel kapcsolatos bűncselekmények számának növekedése és azok hatásai, amelyek növekvő mértékben terjednek át azoknak az államoknak a határain, amelyekben a bűncselekményeket elkövetik. Az ilyen bűncselekmények fenyegetik a környezetet, és ennek megfelelő válaszintézkedést tesznek szükségessé.

               (3)

               A tapasztalatok azt mutatják, hogy a jelenlegi szankciórendszer nem elég a környezetvédelemre vonatkozó jogszabályok teljes betartatásához. A jogszabályok betartását a büntetőjogi szankciók kiszabhatóságával lehet és kell fokozni, amelyek a társadalomnak a közigazgatási szankciókhoz vagy a polgárjogi kártérítéshez képest eltérő minőségű rosszallását fejezik ki.

               (4)

               A bűncselekményekre vonatkozó közös szabályok lehetővé teszik, hogy a nyomozásra és a tagállamok közötti segítségnyújtásra eredményes módszereket alkalmazzanak.

               (5)

               A környezet eredményes védelmének elérése céljából különösen szükség van fokozottan visszatartó erejű szankciókra az olyan környezetre káros tevékenységekkel szemben, amelyek jellemzően a levegő – beleértve a sztratoszférát –, a talaj, a vizek, az állatok vagy növények, – beleértve a fajok megőrzését –, jelentős károsodását okozzák vagy okozhatják.

               (6)

               A jogszabályon alapuló cselekvési kötelezettség elmulasztásának hasonló hatása lehet, mint az aktív cselekvésnek, amit szintén megfelelően szankcionálni kell.

               (7)

               Ezért az ilyen magatartást akkor kell bűncselekménynek minősíteni az egész Közösségben, ha azt szándékosan vagy súlyos gondatlanságból követik el.

               (8)

               Az ezen irányelv mellékleteiben felsorolt jogszabályok olyan rendelkezéseket tartalmaznak, amelyek büntetőjogi intézkedéseket vonnak maguk után a környezetvédelmi szabályok teljes mértékű eredményességének biztosítása érdekében.

               (9)

               Az ezen irányelvben szereplő kötelezettségek csak az ezen irányelv mellékleteiben felsorolt jogszabályok azon rendelkezéseire vonatkoznak, melyek kötelezik a tagállamokat a jogszabályok végrehajtása során tiltó intézkedések előírására.

               (10)

               Ez az irányelv kötelezi a tagállamokat, hogy büntetőjogi szankciókat írjanak elő nemzeti jogszabályaikban a közösségi környezetvédelemi jog rendelkezéseinek súlyos megsértése esetére. Ez az irányelv nem ír elő az ilyen szankcióknak vagy bármely más rendelkezésre álló bűnüldözési rendszernek az egyedi esetekre vonatkozó alkalmazásával kapcsolatos kötelezettségeket.

               (11)

               Ez az irányelv nem érinti a környezeti károkra vonatkozó egyéb felelősségi rendszereket a közösségi vagy a nemzeti jog alapján.

               (12)

               Mivel ez az irányelv minimumszabályokat állapít meg, a környezet hatékony büntetőjogi védelmére tekintettel a tagállamok szabadon dönthetnek szigorúbb intézkedések elfogadásáról vagy fenntartásáról. Az ilyen intézkedéseknek összeegyeztethetőnek kell lenniük a Szerződéssel.

               (13)

               A tagállamoknak tájékoztatniuk kell a Bizottságot ezen irányelv végrehajtásáról, hogy annak hatékonyságát értékelni lehessen.

               (14)

               Mivel ezen irányelv célját, – nevezetesen a környezet eredményesebb védelmét – a tagállamok nem tudják kielégítően megvalósítani, és ezért – tekintettel ezen irányelv terjedelmére és hatásaira – az közösségi szinten jobban megvalósítható, a Közösség intézkedéseket hozhat a Szerződés 5. cikkében foglalt szubszidiaritás elvének megfelelően. Az említett cikkben foglalt arányosság elvének megfelelően ez az irányelv nem lépi túl az e cél eléréséhez szükséges mértéket.

               (15)

               Környezetvédelmi ügyekkel kapcsolatos bármely új jogszabály elfogadásakor az új jogszabálynak adott esetben rendelkeznie kell arról, hogy a jelen irányelv lesz alkalmazandó. Amennyiben szükséges, a 3. cikket módosítani kell.

               (16)

               Ezen irányelv tiszteletben tartja különösen az Európai Unió alapjogi chartája által elismert alapvető jogokat és elveket,

         ELFOGADTA EZT AZ IRÁNYELVET:
   1. cikk
   Tárgy
   Ezen irányelv a környezet hatékonyabb védelme céljából büntetőjogi vonatkozású intézkedéseket állapít meg.
   2. cikk
   Fogalommeghatározások
   Ezen irányelv alkalmazásában

               a)

               „jogellenes”:

                           i.

                           az EK-Szerződés értelmében elfogadott, az A. mellékletben felsorolt jogszabályok megsértése; vagy

                           ii.

                           az Euratom-Szerződés hatálya alá tartozó tevékenységek tekintetében az Euratom-Szerződés értelmében elfogadott, a B. mellékletben felsorolt jogszabályok megsértése; vagy

                           iii.

                           az i. és ii. pontban említett közösségi jogszabályokat alkalmazó tagállami törvény, közigazgatási rendelet vagy tagállami illetékes hatóság által hozott határozat megsértése;

               b)

               „védett, vadon élő állat- és növényfajok”:

                           i.

                           a 3. cikk f) pontja alkalmazásában azok a fajok, amelyek felsorolásra kerülnek:

                                       —

                                       a természetes élőhelyek, valamint a vadon élő állatok és növények védelméről szóló, 1992. május 21-i 92/43/EGK tanácsi irányelv (3) IV. mellékletében,

                                       —

                                       a vadon élő madarak védelméről szóló, 1979. április 2-i 79/409/EGK tanácsi irányelv (4) 4. cikkének (2) bekezdésében említett I. mellékletében;

                           ii.

                           a 3. cikk g) pontja alkalmazásában azok a fajok, amelyek felsorolásra kerülnek a vadon élő állat- és növényfajok számára kereskedelmük szabályozása által biztosított védelemről szóló, 1996. december 9-i 338/97/EK tanácsi rendelet (5) A. vagy B. mellékletében;

               c)

               „védett területen belüli élőhely”: egy faj bármely olyan élőhelye, amelyet 79/409/EGK irányelv 4. cikkének (1) vagy (2) bekezdése alapján különleges madárvédelmi területként kijelöltek, vagy bármely olyan természetes élőhely vagy egy faj olyan élőhelye, amelyet a 92/43/EGK irányelv 4. cikkének (4) bekezdése alapján különleges természetvédelmi területként kijelöltek;

               d)

               „jogi személy”: bármely jogalany, amely az alkalmazandó nemzeti jog értelmében ilyen jogállással rendelkezik, kivéve az államokat vagy az államhatalmat gyakorló közjogi szerveket, illetve a nemzetközi közjogi szervezeteket.

         3. cikk
   Bűncselekmények
   A tagállamok biztosítják, hogy a következő magatartás bűncselekménynek minősüljön, amennyiben az jogellenes, és szándékosan vagy legalább súlyos gondatlanságból követik el:

               a)

               anyagok vagy ionizáló sugárzás levegőbe, talajba vagy vízbe történő kibocsátása vagy bejuttatása olyan mennyiségben, amely bármely személy halálát vagy súlyos sérülését vagy a levegő, a talaj, vagy a víz minőségének, vagy az állatoknak vagy növényeknek a jelentős károsodását okozza vagy okozhatja;

               b)

               hulladék gyűjtése, szállítása, hasznosítása vagy ártalmatlanítása, beleértve az ilyen műveletek felügyeletét és a hulladéklerakók utógondozását, valamint a kereskedők és közvetítők által ellátott tevékenységeket is (hulladékgazdálkodás), amely bármely személy halálát vagy súlyos sérülését, illetve a levegő, a talaj, vagy a víz minőségének, vagy az állatoknak vagy növényeknek a jelentős károsodását okozza vagy okozhatja;

               c)

               a nem elhanyagolható mennyiségben végzett hulladékszállítás, amennyiben ez a tevékenység a hulladékszállításról szóló, 2006. június 14-i 1013/2006/EK európai parlamenti és a tanácsi rendelet (6) a 2. cikke 35. pontjának hatálya alá esik, függetlenül attól, hogy egyszeri vagy – egymással összefüggőnek látszó – többszöri szállítás keretében történik;

               d)

               olyan üzem működtetése, amelyben veszélyes tevékenységet végeznek, illetve veszélyes anyagokat vagy készítményeket tárolnak vagy használnak, és amely az üzemen kívül bármely személy halálát vagy súlyos sérülését, vagy a levegő, a talaj, vagy a víz minőségének, vagy az állatoknak vagy a növényeknek a jelentős károsodását okozza vagy okozhatja;

               e)

               nukleáris anyagok vagy más veszélyes radioaktív anyagok gyártását, feldolgozását, kezelését, használatát, tartását, tárolását, szállítását, behozatalát, kivitelét vagy ártalmatlanítását, amely bármely személy halálát vagy súlyos sérülését, vagy a levegő, a talaj, vagy a víz minőségének, vagy az állatoknak vagy növényeknek a jelentős károsodását okozza vagy okozhatja;

               f)

               védett, vadon élő állat- vagy növényfajok megölése, elpusztítása, birtoklása vagy begyűjtése, kivéve azokat az eseteket, amikor a cselekmény az érintett fajok példányainak elhanyagolható mennyiségét érinti, és elhanyagolható hatással jár a faj védettségi helyzetére nézve;

               g)

               védett, vadon élő állat- vagy növényfajok példányaival, azok részeivel vagy származékaival való kereskedelem, kivéve azokat az eseteket, amikor a cselekmény az ilyen példányok elhanyagolható mennyiségét érinti, és elhanyagolható hatással jár a faj védettségi helyzetére nézve;

               h)

               bármely magatartás, amely valamely védett területen található élőhely jelentős állagromlását okozza;

               i)

               ózonkárosító anyagok gyártása, behozatala, kivitele, forgalomba hozatala vagy felhasználása.

         4. cikk
   Felbujtás és bűnsegély
   A tagállamok biztosítják, hogy a 3. cikkben említett szándékos cselekményekben felbujtóként és bűnsegédként való részvétel bűncselekményként büntetendő.
   5. cikk
   Szankciók
   A tagállamok megteszik a szükséges intézkedéseket annak biztosítása érdekében, hogy a 3. és 4. cikkben említett bűncselekmények hatékony, arányos és visszatartó erejű büntetőjogi szankciókkal legyenek büntetendők.
   6. cikk
   A jogi személyek felelőssége
   (1)   A tagállamok biztosítják, hogy a jogi személyeket felelősségre lehessen vonni a 3. és 4. cikkben említett olyan bűncselekményért, amelyet javukra olyan személy követett el, aki a jogi személyen belül vezető beosztást tölt be, akár egyénileg vagy akár a jogi személy szervezeti egységének részeként eljárva, a következők alapján:

               a)

               a jogi személy képviseletének joga;

               b)

               a jogi személy nevében történő döntéshozatal joga; vagy

               c)

               a jogi személy szervezetében az ellenőrzés joga.

         (2)   A tagállamok továbbá biztosítják, hogy a jogi személyeket felelősségre lehessen vonni abban az esetben, ha az (1) bekezdésben említett személy által gyakorolt felügyelet vagy ellenőrzés hiánya tette lehetővé, hogy a jogi személynek alárendelt személy a jogi személy javára a 3. és 4. cikkben említett bűncselekményeket elkövesse.
   (3)   A jogi személyek (1) és (2) bekezdés szerinti felelőssége nem zárja ki az olyan természetes személyek elleni büntetőeljárást, akik a 3. és 4. cikkekben említett tevékenységben tettesként, felbujtóként vagy bűnsegédként vesznek részt.
   7. cikk
   Jogi személyekkel szemben alkalmazható szankciók
   A tagállamok meghozzák a szükséges intézkedéseket annak biztosítása érdekében, hogy a 6. cikk szerint felelősségre vont jogi személyekkel szemben hatékony, arányos és visszatartó erejű szankciókat alkalmazzanak.
   8. cikk
   Átültetés
   (1)   A tagállamok hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek 2010. december 26. előtt megfeleljenek.
   Amikor a tagállamok elfogadják ezeket az intézkedéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.
   (2)   A tagállamok közlik a Bizottsággal nemzeti joguk azon főbb rendelkezéseinek szövegét, amelyeket az ezen irányelv által szabályozott területen fogadnak el, valamint a szóban forgó rendelkezések és az ezen irányelv közötti megfelelési táblázatot.
   9. cikk
   Hatálybalépés
   Ez az irányelv az Európai Unió Hivatalos Lapjában való kihirdetését követő huszadik napon lép hatályba.
   10. cikk
   Címzettek
   Ennek az irányelvnek a tagállamok a címzettjei.

      Kelt Strasbourgban, 2008. november 19-én.

            az Európai Parlament részéről

            az elnök

         H.-G. PÖTTERING

            a Tanács részéről

            az elnök

         J.-P. JOUYET

      (1)  HL C 10., 2008.1.15., 47. o.

      (2)  Az Európai Parlament 2008. május 21-i véleménye (a Hivatalos Lapban még nem tették közzé) és a Tanács 2008. október 24-i határozata.

      (3)  HL L 206., 1992.7.22., 7. o.

      (4)  HL L 103., 1979.4.25., 1. o.

      (5)  HL L 61., 1997.3.3., 1. o.

      (6)  HL L 190., 2006.7.12., 1. o.

      A. MELLÉKLET
      Az EK-szerződés értelmében elfogadott azon közösségi jogszabályok jegyzéke, amelyek megsértése ezen irányelv 2. cikke a) pontjának i. alpontja szerinti jogellenes magatartást valósít meg

                  —

                  A Tanács 70/220/EGK irányelve (1970. március 20.) a gépjárművek kibocsátásai által okozott levegőszennyezés elleni intézkedésekre vonatkozó tagállami jogszabályok közelítéséről (1),

                  —

                  A Tanács 72/306/EGK irányelve (1972. augusztus 2.) a járművekben használt dízelmotorok szennyező anyag-kibocsátása elleni intézkedésekre vonatkozó tagállami jogszabályok közelítéséről (2),

                  —

                  A Tanács 75/439/EGK irányelve (1975. június 16.) a hulladékolajok ártalmatlanításáról (3),

                  —

                  A Tanács 76/160/EGK irányelve (1975. december 8.) a fürdővizek minőségéről (4),

                  —

                  A Tanács 76/769/EGK irányelve (1976. július 27.) az egyes veszélyes anyagok és készítmények forgalomba hozatalának és felhasználásának korlátozásaira vonatkozó tagállami törvényi, rendeleti és közigazgatási rendelkezések közelítéséről (5),

                  —

                  A Tanács 77/537/EGK irányelve (1977. június 28.) a kerekes mezőgazdasági vagy erdészeti traktorokban használt dízelmotorok szennyező anyag-kibocsátása elleni intézkedésekre vonatkozó tagállami jogszabályok közelítéséről (6),

                  —

                  A Tanács 78/176/EGK irányelve (1978. február 20.) a titán-dioxid-iparból származó hulladékról (7),

                  —

                  A Tanács 79/117/EGK irányelve (1978. december 21.) a meghatározott hatóanyagokat tartalmazó növényvédő szerek forgalomba hozatalának és használatának tilalmáról (8),

                  —

                  A Tanács 79/409/EGK irányelve (1979. április 2.) a vadon élő madarak védelméről (9),

                  —

                  A Tanács 82/176/EGK irányelve (1982. március 22.) a klóralkálielektrolízis-iparágból származó higanykibocsátásokra vonatkozó határértékekről és minőségi célkitűzésekről (10),

                  —

                  A Tanács 83/513/EGK irányelve (1983. szeptember 26.) a kadmiumkibocsátásokra vonatkozó határértékekről és minőségi célkitűzésekről (11),

                  —

                  A Tanács 84/156/EGK irányelve (1984. március 8.) a klóralkálielektrolízis-iparágon kívüli ágazatokból származó higanykibocsátásokra vonatkozó határértékekről és minőségi célkitűzésekről (12),

                  —

                  A Tanács 84/360/EGK irányelve (1984. június 28.) az ipari létesítmények által okozott levegőszennyezés elleni küzdelemről (13),

                  —

                  A Tanács 84/491/EGK irányelve (1984. október 9.) a hexaklór-ciklohexán-kibocsátásokra vonatkozó határértékekről és minőségi célkitűzésekről (14),

                  —

                  A Tanács 85/203/EGK irányelve (1985. március 7.) a nitrogén-dioxidra vonatkozó levegőminőségi előírásokról (15),

                  —

                  A Tanács 86/278/EGK irányelve (1986. június 12.) a szennyvíziszap mezőgazdasági felhasználása során a környezet és különösen a talaj védelméről (16),

                  —

                  A Tanács 86/280/EGK irányelve (1986. június 12.) a 76/464/EGK irányelv mellékletének I. listájában szereplő egyes veszélyes anyagok kibocsátására vonatkozó határértékekről és minőségi célkitűzésekről (17),

                  —

                  A Tanács 87/217/EGK irányelve (1987. március 19.) az azbeszt által okozott környezetszennyezés megelőzéséről és csökkentéséről (18),

                  —

                  A Tanács 90/219/EGK irányelve (1990. április 23.) a géntechnológiával módosított mikroorganizmusok zárt rendszerben történő felhasználásáról (19),

                  —

                  A Tanács 91/271/EGK irányelve (1991. május 21.) a települési szennyvíz kezeléséről (20),

                  —

                  A Tanács 91/414/EGK irányelve (1991. július 15.) a növényvédő szerek forgalomba hozataláról (21),

                  —

                  A Tanács 91/676/EGK irányelve (1991. december 12.) a vizek mezőgazdasági eredetű nitrátszennyezéssel szembeni védelméről (22),

                  —

                  A Tanács 91/689/EGK irányelve (1991. december 12.) a veszélyes hulladékokról (23),

                  —

                  A Tanács 92/43/EGK irányelve (1992. május 21.) a természetes élőhelyek, valamint a vadon élő állatok és növények védelméről (24),

                  —

                  A Tanács 92/112/EGK irányelve (1992. december 15.) a titán-dioxid-ipar hulladékai által okozott szennyezés csökkentésére és lehetséges megszüntetésére kidolgozott programok közelítését szolgáló eljárásokról (25),

                  —

                  Az Európai Parlament és a Tanács 94/25/EK irányelve (1994. június 16.) a kedvtelési célú vízi járművekre vonatkozó tagállami törvényi, rendeleti és közigazgatási rendelkezések közelítéséről: a 2003/44/EK irányelvvel módosított rendelkezések (26),

                  —

                  Az Európa Parlament és a Tanács 94/62/EK irányelve (1994. december 20.) a csomagolásról és a csomagolási hulladékról (27),

                  —

                  Az Európai Parlament és a Tanács 94/63/EK irányelve (1994. december 20.) az illékony szerves vegyületeknek (VOC) a benzin tárolásából és tárolótelepekről töltőállomások részére történő elosztásából származó kibocsátása csökkentéséről (28),

                  —

                  A Tanács 96/49/EK irányelve (1996. július 23.) a veszélyes áruk vasúti fuvarozására vonatkozó tagállami jogszabályok közelítéséről (29),

                  —

                  A Tanács 96/59/EK irányelve (1996. szeptember 16.) a poliklórozott bifenilek és a poliklórozott terfenilek (PCB/PCT) ártalmatlanításáról (30),

                  —

                  A Tanács 96/62/EK irányelve (1996. szeptember 27.) a környezeti levegő minőségének vizsgálatáról és ellenőrzéséről (31),

                  —

                  A Tanács 96/82/EK irányelve (1996. december 9.) a veszélyes anyagokkal kapcsolatos súlyos balesetek veszélyeinek ellenőrzéséről (32),

                  —

                  Az Európai Parlament és a Tanács 97/68/EK irányelve (1997. december 16.) a nem közúti mozgó gépekbe és berendezésekbe szánt belső égésű motorok gáz- és szilárd halmazállapotú szennyező anyag-kibocsátása elleni intézkedésekre vonatkozó tagállami jogszabályok közelítéséről (33),

                  —

                  A Tanács 338/97/EK rendelete (1996. december 9.) a vadon élő állat- és növényfajok számára kereskedelmük szabályozása által biztosított védelemről (34),

                  —

                  Az Európai Parlament és a Tanács 98/8/EK irányelve (1998. február 16.) a biocid termékek forgalomba hozataláról (35),

                  —

                  Az Európai Parlament és a Tanács 98/70/EK irányelve (1998. október 13.) a benzin és a dízelüzemanyagok minőségéről (36),

                  —

                  A Tanács 98/83/EK irányelve (1998. november 3.) az emberi fogyasztásra szánt víz minőségéről (37),

                  —

                  A Tanács 1999/13/EK irányelve (1999. március 11.) a szerves oldószerek egyes tevékenységeknél és berendezésekben történő felhasználása során keletkező illékony szerves vegyületek kibocsátásának korlátozásáról (38),

                  —

                  A Tanács 1999/30/EK irányelve (1999. április 22.) a környezeti levegőben lévő kén-dioxidra, nitrogén-dioxidra és nitrogén-oxidokra, valamint porra és ólomra vonatkozó határértékekről (39),

                  —

                  A Tanács 1999/31/EK irányelve (1999. április 26.) a hulladéklerakókról (40),

                  —

                  A Tanács 1999/32/EK irányelve (1999. április 26.) az egyes folyékony tüzelőanyagok kéntartalmának csökkentéséről (41),

                  —

                  Az Európai Parlament és a Tanács 2000/53/EK irányelve (2000. szeptember 18.) az elhasználódott járművekről (42),

                  —

                  Az Európai Parlament és a Tanács 2000/60/EK irányelve (2000. október 23.) a vízpolitika terén a közösségi fellépés kereteinek meghatározásáról (43),

                  —

                  Az Európai Parlament és a Tanács 2000/69/EK irányelve (2000. november 16.) a környezeti levegőben található benzolra és szén-monoxidra vonatkozó határértékekről (44),

                  —

                  Az Európai Parlament és a Tanács 2000/76/EK irányelve (2000. december 4.) a hulladékok égetéséről (45),

                  —

                  Az Európai Parlament és a Tanács 2037/2000/EK rendelete (2000. június 29.) az ózonréteget lebontó anyagokról (46),

                  —

                  Az Európai Parlament és a Tanács 2001/18/EK irányelve (2001. március 12.) a géntechnológiával módosított szervezetek környezetbe történő szándékos kibocsátásáról (47),

                  —

                  Az Európai Parlament és a Tanács 2001/80/EK irányelve (2001. október 23.) a nagy tüzelőberendezésekből származó egyes szennyező anyagok levegőbe történő kibocsátásának korlátozásáról (48),

                  —

                  Az Európai Parlament és a Tanács 2002/3/EK irányelve (2002. február 12.) a környezeti levegő ózontartalmáról (49),

                  —

                  Az Európai Parlament és a Tanács 2002/95/EK irányelve (2003. január 27.) egyes veszélyes anyagok elektromos és elektronikus berendezésekben való alkalmazásának korlátozásáról (50),

                  —

                  Az Európai Parlament és a Tanács 2002/96/EK irányelve (2003. január 27.) az elektromos és elektronikus berendezések hulladékairól (WEEE) (51),

                  —

                  Az Európai Parlament és a Tanács 2004/107/EK irányelve (2004. december 15.) a környezeti levegőben található arzénről, kadmiumról, higanyról, nikkelről és policiklusos aromás szénhidrogénekről (52),

                  —

                  Az Európai Parlament és a Tanács 648/2004/EK rendelete (2004. március 31.) a mosó- és tisztítószerekről (53),

                  —

                  Az Európai Parlament és a Tanács 850/2004/EK rendelete (2004. április 29.) a környezetben tartósan megmaradó szerves szennyező anyagokról (54),

                  —

                  Az Európai Parlament és a Tanács 2005/55/EK irányelve (2005. szeptember 28.) a járművek hajtására használt kompressziós gyújtású motorok gáz-halmazállapotú szennyező anyag- és légszennyezőrészecske-kibocsátása, valamint a járművek hajtására használt, földgáz- vagy PB-gázüzemű külső gyújtású motorok gáz-halmazállapotú szennyező anyag-kibocsátása elleni intézkedésekre vonatkozó tagállami jogszabályok közelítéséről (55),

                  —

                  A Bizottság 2005/78/EK irányelve (2005. november 14.) a járművek hajtására használt sűrítéses gyújtású motorok gáz-halmazállapotú szennyező anyag- és légszennyezőrészecske-kibocsátása, valamint a járművek hajtására használt, földgáz- vagy PB-gázüzemű külső gyújtású motorok gáz-halmazállapotú szennyező anyag-kibocsátása elleni intézkedésekre vonatkozó tagállami jogszabályok közelítéséről szóló 2005/55/EK európai parlamenti és tanácsi irányelv alkalmazásáról és annak I., II., III., IV. és VI. mellékletének módosításáról (56),

                  —

                  Az Európai Parlament és a Tanács 2006/7/EK irányelve (2006. február 15.) a fürdővizek minőségéről (57),

                  —

                  Az Európai Parlament és a Tanács 2006/11/EK irányelve (2006. február 15.) a Közösség vízi környezetébe bocsátott egyes veszélyes anyagok által okozott szennyezésről (58),

                  —

                  Az Európai Parlament és a Tanács 2006/12/EK irányelve (2006. április 5.) a hulladékokról (59),

                  —

                  Az Európai Parlament és a Tanács 2006/21/EK irányelve (2006. március 15.) az ásványinyersanyag-kitermelő iparban keletkező hulladék kezeléséről (60),

                  —

                  Az Európai Parlament és a Tanács 2006/40/EK irányelve (2006. május 17.) a gépjárművek légkondicionáló rendszereiből eredő kibocsátásokról (61),

                  —

                  Az Európai Parlament és a Tanács 2006/44/EK irányelve (2006. szeptember 6.) a halak életének megóvása érdekében védelmet vagy javítást igénylő édesvizek minőségéről (62),

                  —

                  Az Európai Parlament és a Tanács 2006/66/EK irányelve (2006. szeptember 6.) az elemekről és akkumulátorokról, valamint a hulladékelemekről és -akkumulátorokról (63),

                  —

                  Az Európai Parlament és a Tanács 2006/118/EK irányelve (2006. december 12.) a felszín alatti vizek szennyezés és állapotromlás elleni védelméről (64),

                  —

                  Az Európai Parlament és a Tanács 842/2006/EK rendelete (2006. május 17.) egyes fluortartalmú üvegházhatású gázokról (65),

                  —

                  Az Európai Parlament és a Tanács 1013/2006/EK rendelete (2006. június 14.) a hulladékszállításról (66),

                  —

                  Az Európai Parlament és a Tanács 715/2007/EK rendelete (2007. június 20.) a könnyű személygépjárművek és haszongépjárművek (Euro 5 és Euro 6) kibocsátás tekintetében történő típusjóváhagyásáról és a járműjavítási és -karbantartási információk elérhetőségéről (67),

                  —

                  A Bizottság 1418/2007/EK rendelete (2007. november 29.) az 1013/2006/EK európai parlamenti és tanácsi rendelet III. vagy IIIA. mellékletében felsorolt egyes hulladékoknak a hulladékok határokat átlépő szállításának felügyeletéről szóló OECD-határozat hatálya alá nem tartozó egyes országokba történő hasznosítási célú kiviteléről (68),

                  —

                  Az Európai Parlament és a Tanács 2008/1/EK irányelve (2008. január 15.) a környezetszennyezés integrált megelőzéséről és csökkentéséről (69).

         (1)  HL L 76., 1970.4.6., 1. o.

         (2)  HL L 190., 1972.8.20., 1. o.

         (3)  HL L 194., 1975.7.25., 23. o.

         (4)  HL L 31., 1976.2.5., 1. o.

         (5)  HL L 262., 1976.9.27., 201. o.

         (6)  HL L 220., 1977.8.29., 38. o.

         (7)  HL L 54., 1978.2.25., 19. o.

         (8)  HL L 33., 1979.2.8., 36. o.

         (9)  HL L 103., 1979.4.25., 1. o.

         (10)  HL L 81., 1982.3.27., 29. o.

         (11)  HL L 291., 1983.10.24., 1. o.

         (12)  HL L 74., 1984.3.17., 49. o.

         (13)  HL L 188., 1984.7.16., 20. o.

         (14)  HL L 274., 1984.10.17., 11. o.

         (15)  HL L 87., 1985.3.27., 1. o.

         (16)  HL L 181., 1986.7.4., 6. o.

         (17)  HL L 181., 1986.7.4., 16. o.

         (18)  HL L 85., 1987.3.28., 40. o.

         (19)  HL L 117., 1990.5.8., 1. o.

         (20)  HL L 135., 1991.5.30., 40. o.

         (21)  HL L 230., 1991.8.19., 1. o.

         (22)  HL L 375., 1991.12.31., 1. o.

         (23)  HL L 377., 1991.12.31., 20. o.

         (24)  HL L 206., 1992.7.22., 7. o.

         (25)  HL L 409., 1992.12.31., 11. o.

         (26)  HL L 214., 2003.8.26., 18. o.

         (27)  HL L 365., 1994.12.31., 10. o.

         (28)  HL L 365., 1994.12.31., 24. o.

         (29)  HL L 235., 1996.9.17., 25. o.

         (30)  HL L 243., 1996.9.24., 31. o.

         (31)  HL L 296., 1996.11.21., 55. o.

         (32)  HL L 10., 1997.1.14., 13. o.

         (33)  HL L 59., 1998.2.27., 1. o.

         (34)  HL L 61., 1997.3.3., 1. o.

         (35)  HL L 123., 1998.4.24., 1. o.

         (36)  HL L 350., 1998.12.28., 58. o.

         (37)  HL L 330., 1998.12.5., 32. o.

         (38)  HL L 85., 1999.3.29., 1. o.

         (39)  HL L 163., 1999.6.29., 41. o.

         (40)  HL L 182., 1999.7.16., 1. o.

         (41)  HL L 121., 1999.5.11., 13. o.

         (42)  HL L 269., 2000.10.21., 34. o.

         (43)  HL L 327., 2000.12.22., 1. o.

         (44)  HL L 313., 2000.12.13., 12. o.

         (45)  HL L 332., 2000.12.28., 91. o.

         (46)  HL L 244., 2000.9.29., 1. o.

         (47)  HL L 106., 2001.4.17., 1. o.

         (48)  HL L 309., 2001.11.27., 1. o.

         (49)  HL L 67., 2002.3.9., 14. o.

         (50)  HL L 37., 2003.2.13., 19. o.

         (51)  HL L 37., 2003.2.13., 24. o.

         (52)  HL L 23., 2005.1.26., 3. o.

         (53)  HL L 104., 2004.4.8., 1. o.

         (54)  HL L 158., 2004.4.30., 7. o.

         (55)  HL L 275., 2005.10.20., 1. o.

         (56)  HL L 313., 2005.11.29., 1. o.

         (57)  HL L 64., 2006.3.4., 37. o.

         (58)  HL L 64., 2006.3.4., 52. o.

         (59)  HL L 114., 2006.4.27., 9. o.

         (60)  HL L 102., 2006.4.11., 15. o.

         (61)  HL L 161., 2006.6.14., 12. o.

         (62)  HL L 264., 2006.9.25., 20. o.

         (63)  HL L 266., 2006.9.26., 1. o.

         (64)  HL L 372., 2006.12.27., 19. o.

         (65)  HL L 161., 2006.6.14., 1. o.

         (66)  HL L 190., 2006.7.12., 1. o.

         (67)  HL L 171., 2007.6.29., 1. o.

         (68)  HL L 316., 2007.12.4., 6. o.

         (69)  HL L 24., 2008.1.29., 8. o.

      B. MELLÉKLET
      Az Euratom-szerződés értelmében elfogadott azon közösségi jogszabályok jegyzéke, amelyek megsértése ezen irányelv 2. cikke a) pontjának ii. alpontja szerinti jogellenes magatartást valósít meg

                  —

                  A Tanács 96/29/Euratom irányelve (1996. május 13.) a munkavállalók és a lakosság egészségének az ionizáló sugárzásból származó veszélyekkel szembeni védelmét szolgáló alapvető biztonsági előírások megállapításáról (1),

                  —

                  A Tanács 2003/122/Euratom irányelve (2003. december 22.) a nagy aktivitású zárt radioaktív sugárforrások és a gazdátlan sugárforrások ellenőrzéséről (2),

                  —

                  A Tanács 2006/117/Euratom irányelve (2006. november 20.) a radioaktív hulladékok és a kiégett fűtőelemek szállításának felügyeletéről és ellenőrzéséről (3).

         (1)  HL L 159., 1996.6.29., 1. o.

         (2)  HL L 346., 2003.12.31., 57. o.

         (3)  HL L 337., 2006.12.5., 21. o.